דז'נאן מוסה

דז'נאן מוסה (בבוסנית: Džanan Musa; נולד ב-8 במאי 1999) הוא כדורסלן בוסני המשחק בעמדת הסמול פורוורד בדובאי מהליגה האדריאטית והיורוליג, ובנבחרת בוסניה.

 קריירה מוקדמת 
מוסה, שנולד בביחאץ', בוסניה והרצגובינה, החל לשחק כדורגל בהתחלה, לפני שבחר להתמקד בכדורסל. הוא החל לשחק כדורסל במחלקת הנוער של בוסנה סרייבו כשהיה בן 8. לאחר מכן עבר לסרייבו, לפני שהצטרף לקבוצה הקרואטית צדביטה זאגרב ב-2014.

 קריירה מקצועית 
 צדביטה זאגרב (2014–2018) 
בדצמבר 2014, הוא חתם על חוזה עם צדביטה זאגרב הקרואטית. מוסה ערך את הופעת הבכורה שלו בתחרות האירופית ברמה הגבוהה ביותר, היורוליג, ב-15 באוקטובר 2015, מה שהפך אותו לשחקן התשיעי בצעירותו שערך את הופעת הבכורה שלו ביורוליג. מוסה שיחק ב-4:55 הדקות הראשונות של המשחק ורשם 4 נקודות.

ביוני 2017 השתתף מוסה באדידס יורוקאמפ, מחנה כדורסל בטרוויזו עבור מועמדים לדראפט ה-NBA. הוא נבחר לשחקן המשתפר ביותר במחנה 2017.

בעונת  הוענק למוסה תואר הכוכב העולה של היורוקאפ, לאחר שהעמיד ממוצעים של 10.5 נקודות ו-3.2 ריבאונדים למשחק, ב-16 משחקים ששיחק במפעל. הוא גם נבחר לשחקן הצעיר של הליגה האדריאטית ולחמישיית העונה בעונת 2017/18.

 ברוקלין נטס (2018–2020) 
ב-12 באפריל 2018 הכריז מוסה על מועמדותו לדראפט ה-NBA 2018, בו היה צפוי להיבחר בסיבוב הראשון. ב-21 ביוני הוא נבחר בבחירה ה-29 על ידי ברוקלין נטס. ב-12 ביולי, הנטס החתימו את מוסה על חוזה רוקי. במהלך עונת הרוקי שלו נשלח מוסה פעמים רבות לקבוצת ליגת הפיתוח של הנטס, לונג איילנד נטס.

ב-19 בנובמבר 2020, מוסה הועבר לדטרויט פיסטונס בטרייד שכלל שלוש קבוצות. ב-21 בדצמבר 2020 הפיסטונס ויתרו על מוסה.

 אנאדולו אפס (2021) 
ב-13 בינואר 2021, מוסה חתם על חוזה לשנתיים וחצי באנאדולו אפס מליגת העל הטורקית והיורוליג. ב-27 ביוני 2021, אנאדולו השתמשה באופציה שלהם לעזוב את החוזה ומוסה הפך לשחקן חופשי. בקדנציה הקצרה שלו במועדון הטורקי הוא שיחק ארבע הופעות ביורוליג וזמן משחק קצר בסך הכל של 12 דקות. הוא גם שיחק בשמונה משחקי ליגה טורקית, עם ממוצע של 11.4 נקודות למשחק.

 בראוגן (2021–2022) 
ב-21 ביולי 2021 חתם מוסה בבראוגן מליגת העל הספרדית. מוסה שיחק במועדון כאשר זה זכה בגביע המלך בפעם הראשונה זה יותר מ-30 שנה. בין משחקים נמנים שני משחקים מול ולנסיה, שכללו 33 נקודות (44 נקודות מדד) ו-31 נקודות (מדד 47), סל ניצחון מול אוברדוירו, ו-25 נקודות נגד טנריפה.

מוסה נפצע באפריל במשחק נגד באסקט מנרסה. לאחר ששהה בבית חולים במשך כמה ימים, הוא הופיע כדי לצפות במשחק של קבוצתו מול סרגוסה וזכה לתשואות מהאוהדים המקומיים. הוא זכה במספר פרסי שחקן השבוע ובשני פרסי שחקן החודש, וזכה בפרס ה-MVP של הליגה הספרדית בעונת 2021/22, שחקן בראוגן הראשון שזכה אי פעם בפרס האישי בכדורסל הספרדי.

 ריאל מדריד (2022–הווה) 

ב-14 ביולי 2022 חתם מוסה בריאל מדריד מליגת העל הספרדית והיורוליג.

 קריירה בנבחרת הלאומית 
מוסה שיחק באליפות אירופה עד גיל 16 2014 עם נבחרת בוסניה עד גיל 16, והוביל את הטורניר הנקודות, עם 23.0 למשחק. הוא שיחק גם באליפות אירופה 2015, אותה שוב הוביל בנקודות עם 23.3 למשחק, ובאסיסטים, עם 6.3 למשחק. בנוסף, הוא גם רשם ממוצעים של 9.0 ריבאונדים למשחק. במשחק הגמר של הטורניר, מול המארחת ליטא, קלע מוסה 33 נקודות, יחד עם 8 ריבאונדים, 7 אסיסטים, 3 חטיפות ו-2 חסימות, והוביל את נבחרתו לניצחון 85–83 ולמדליית זהב.

מוסה נבחר ל-MVP של הטורניר, והוא גם נבחר לחמישיית הטורניר. הוא שיחק גם בגביע העולם עד גיל 17 2016, אותו הוביל בנקודות עם 34.0 למשחק. הוא גם העמיד ממוצעים של 8.1 ריבאונדים ו-3.0 אסיסטים למשחק. במהלך הטורניר קלע מוסה 50 נקודות ב-27 דקות מול טאיפיי הסינית, מה שמהווה את שיא הנקודות למשחק בודד בטורניר גביע העולם עד גיל 17.

 קישורים חיצוניים 

 הערות שוליים 

קטגוריה:כדורסלנים בוסנים
קטגוריה:כדורסלני לונג איילנד נטס
קטגוריה:כדורסלני צדביטה זאגרב
קטגוריה:כדורסלני ברוקלין נטס
קטגוריה:בחירות דראפט של ברוקלין נטס
קטגוריה:כדורסלני אנאדולו אפס
קטגוריה:כדורסלני ריאל מדריד
קטגוריה:בוסנים שנולדו ב-1999